Mõnus ülevaade koolitusest, aitäh, Marju.Selliseid üritusi võiks rohkemgi olla, kasvõi workshopi stiilis, kus erinevad toidu ja selle pildistamisega seotud inimesed jagavad omavahel kogemusi ja muidugi teevad pilte.  Olen Evaga  selles osas absoluutselt nõus, et väga hea toidufoto eelduseks on ikkagi ka toidu sisse nägemine, st sa tead, mida sa pildistad ja oskad olulist esile tuua. Ainult pildistamise tehnilise poole suurepärane valdamine paraku ei anna head tulemust, olgu seal siis valgus ja kõik muu peensusteni sätitud ja mõõdetud. Lihtsalt ei ole isuäratav ja kõik! Isuäratavus on aga ju üks hea toidufoto olulisemaid näitajaid. No minu arust vähemalt:)  Mulle meeldib, et kui kasvõi meie paremaid toidublogisid vaadata, siis  on mitmed väga head pildistajad, aga samas stiili poolest erinevad. Ühetaolisus ja kangesti kellegi teise moodi olla püüdmine on igavad. Osa kasutab rohkem stilistikat, osa pildistab lihtsalt toitu taldrikul ja püüab selle struktuuri võimalikult hästi välja tuua. Mõne pildid on heledad ja mahedad, teisel intensiivsed ja kontrastsed. Oma äratuntavat käekirja leida ja luua polegi nii lihtne, aga need, kes seda on teinud, on imetlusväärsed.  Muidugi on hea teada igasuguseid nippe kunstlikuks  valgustamiseks, hõbepaberid, lambid jms. Aga minu isiklik arvamus muidugi on, et loomulikule valgusele toidupilte tehes vastast pole.